Page:Medicina de quadrupedibus.djvu/60

4 fefore oꝥꝥ on æniȝe adle; heo [him] fram ahyldeþ ⁊ lif tyd hẏm ofer bẏð, ⁊ þeah hit micel adle sẏ, raðe heo aweȝ ȝewyteþ. Meng his blod wið litel sealte horsa ⁊ mule ⁊ alcen fuþer-fæte neate þe on wole winnon oꝥꝥ on æniȝun ẏfele, do ðurh horn on muþe æfter þas deores mihte ⁊ efne embe ðreo niht; hẏ beod hæle. His braȝen ȝeseoð on þrẏm sestrum eles on niwen croccen *oð ðat *þrẏdda dæl si bewealled; fætelsa, ⁊ heald hẏt. Gif hwa si on heafod-wræce *after baðe smyre mid þam on þrẏm nẏhtum, he byð ȝehæled, eac þa fet, ⁊ þeah man sẏ on hwẏlcere *unȝewendendlicre adle ⁊ *unhalwendlicre, seo *wise hẏne hæled ⁊ læcned. Nim hẏs lifre ⁊ todæl ⁊ bedelf æt þan ẏmbhwẏrftum *þinra land-ȝemare æt ðinum burh-staþela, ⁊ þe heortan æt ðinum bur-gatun behele: þanne þu ⁊ þine beoð alisede hale to ȝefarenne ⁊ *ham to cumende; eal wol bẏd *aweȝ ⁊ astẏred, ⁊ ꝥ ær ȝedon wæs naht ne sceþþes, ⁊ bẏð litel frecne fram fẏre. Cuþ [ys] eac ꝥ his hid ys brice hundun ⁊ eallum fuþer-fæte nitennum wid woles ȝewinne on to donne. Hafa *þære hẏde *fellsticceo an þinum *sceon, ne ȝefelest þu ȝewin þine fotun. Ðu halgusta casere ic wylle ꝥ þu ȝelife ꝥ þis wyldeor wel fremeð ȝif [þu] þine clænsung-dæȝes þar þu farst ȝeond eorþan embehwẏrft his flæsc ȝesoden etest ⁊ þiȝest: hẏt bẏd god þe ⁊ þine weredun till. Gif hwam hwæt hifeles ȝedon byð ꝥ he ne maȝe his wif-lusta brucan seoðe þanne his sceallan on hyrnende wille-wætera ⁊ on huniȝe ⁊ þicȝe þanne fæstende þri dæȝes;